《九月五日周少府卫秀才会饮吴波亭周有诗因次》
宋代·喻良能

碧水初微落，黄花亦未簪。
三人千里客，尊酒五年心。
我独年齐白，君皆句似阴。
不妨铛脚坐，聊作夜深吟。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。